311 Reddere

Redditur quandoque malum pro bone, sicut Iudei Christo, Psal. [34:12]: *Retribuebant mihi mala pro bonis*. Et hoc est peruersitatis, Prou. 17[:13]: *Qui reddit mala pro bonis, non recedet malum de domo ejus*.

Aliquando redditur econtro, scilicet, bonum pro malo sicut Deus facit nobis, Gen. vltimo [50:20]: *Vos cogitastis de me* mala, et *Deus vertit in bonum*. Et hec est caritatis,[[1]](#endnote-1) Matt. 5[:44]: *Benefacite his qui oderunt vos*.

Tercio, aliqui reddunt malum pro malo et hoc est vindicte et austeritatis, contra quod dicitur in [1] Thess. 5[:15]: *Videte ne quis malum pro malo reddat*. Rom 12[:16-17]: *Nolite esse prudentes apud vosmetipsos nulli malum pro malo reddentes bona non tantum coram Deo, sed coram hominibus*. Nota quod uident hic, nota quod prouident coram hominibus et non coram hypocrite coram Deo et non coram hominibus peccatores coram Deo et coram hominibus iusti et famosi.

¶ Quarto reddunt bonum pro bono iusti adinuicem et Deus iuris iustis, Psal. [124:4]: *Benefac, Domine, bonis, et rectis corde*. Et econtro boni Deo qui pro beneficiis receptis reddunt preconia laudis et hoc est iusticie et equitatis Prou. vltimo [31:12]: *Reddet ei bonum, et non malum*. Sic Tobias reddidit angelo, Tob. 9[:6]. Et Jethro reddidit Moysi Exod. 18[:5].

¶ Item, nota quod aliqua debet homo et aliqua Deus. Homo debet reddere Deo et homini aliqua, Matt. 22[:21]: Reddere *quae sunt Caesaris, Caesari: et quae sunt Dei, Deo*.

¶ Debet ergo homo primo reddere obsequia fidei, Eccle. 5[:3]: *Si quid* voveris *Deo, ne moreris reddere*. Hoc fecimus in baptismo. Ideo Psal. [60:9]: *Reddam vota mea de die in diem*.

¶ Item, in Psal. [49:14]: *Redde Altissimo vota tua*. Sed quero quando potest homo reddere Deo ea que consumpsit, Matt. 18[:26]: *Patientiam habe in me, et omnia reddam [tibi*]. Respondeo reddat ut potest aliter enim reddere non potest. Nisi sicut defectinus debitorum reddit creditori auenas pro frumento. Immo Deus acceptat paleas cordibus et contentus est de fragmentis, Luc. 7[:42]: Non habentibus illis unde redderent, donavit utrisque. Sic est de Deo et nobis, Augustinus, *Epistula* 27, reddite que vouistis, quia vos ipsi estis. Neque reddendo reddicio minuetur, set seruabitur et augebitur, exactor non crescit ex redditis, sed in se crescere facit redditores. Huic est quod non redditur perditur. Quod redditur reddenti seruatur.

¶ Item, seipsum dicitur homo Deo reddere ut beatus sit a quod accepit.

¶ Item, debet homo reddere diuinis preceptis ad implecionem, Prou. vltimo [31:12]: *Reddet ei*, id est, homo /f. 97ra/ Deo, *bonum*, obediencie, *et non malum*, culpe.

Item, debet reddere diuinis beneficiis gratiarum actionum, Eccli. 35[:10]: *Bono animo gloriam redde Deo*.

¶ Item, debet reddere de diuinis commendatis compunctionem sicut dispensator presidenti, Luc. 16[:2]: *Redde rationem villicationis tuæ*, id est, compositum de bonis nature, fortune, et gratie, Rom. 14[:12]: *Unusquisque* vestrum *reddet pro se rationem Deo*. Matt. 12[:36]: De omni verbo otioso, *quod locuti fuerint homines, reddent rationem in die judicii*.

Item, debet reddere de promissis solucionem, sicut reus ad uocato suo, Psal. [65:13-14]: *Reddam tibi vota mea quæ distinxerunt labia mea*. Et hoc debet fieri tripliciter quia celeriter, Eccli. 5[:3]: *Si quid Deo vovisti, ne moreris reddere, displicet enim ei infidelis et stulta promissio*.

Secundo, letanter, Psal. [115:5]: *Vota mea reddam coram omni populo*.

Tercio, integraliter, Eccle. 5[:3]: *Quodcumque voveris redde*, *multo,* enim, *melius est non vovere, quam post votum*, etc.

Secundo, debet homo reddere homini que sunt amicicie et iusticie, Rom. 13[:7]: *Reddite omnibus* debitum. Vnde et Gen. 20[:14], precepit Deus Abimelech regi Geraris quod redderet Abrahe *uxorem suam Saram*. Alioquin moreretur et fecit sic cum aliis denariis. Vnde Augustinus, *De verbi apostolis*, sermo, sed dicit quod inuenisti et non reddidisti, rapuisti. Vbi narrat de quodam paupere qui inueniens saccum plenum nummis, id est, solidi 200 qui statim proposuit bannum publice ut qui perdidisset veniret ad locum determinatum et deprehensus signis et circumstanciis rei reddidit at alius qui amiserat volens rependere optulit ei xx. solidi postmodum x. tandem 5. sed cum ille noscet quicquam recipere proiecit sacuulum a se, dicens se nichil perdidisse. Inuentor autem sic victus recepit quod offerebatur quod et cito dispersit dedit pauperibus.

Tercio, debet homo reddere homini sapiens instructionem ignoranti sicut sol reddit aeri illuminacionem, 1 Pet. 3[:15]: *Parati rationem* reddere *de ea, quae in vobis est*, fide. Non dicit de motu siderum, de generatione ventorum.

Secundo potens indigentibus sustentacionem sicut os membris vegetacionem, Eccli. 4[:8]: *Declina aurem tuam pauperi sine tristitia, et redde debitum tuum*.

Tercio, proximo amorem quia imago Dei est sic vnumquodque applaudit suo simili, Rom. 13[:7]: *Reddite* hominibus *debita* sua.

¶ Item, Deus reddit tria. Primo gratiam penitentibus ad merendum congrue, Eccli. 3[:34]: *Deus prospector qui reddit gratiam*.

Secundo, ad laudendum deuote eo quod non sit sponsa laus in ore peccatoris, Sopho. 3[:9]: Reddam populis labium electum.

Tercio, ad perseuerandum iocunde, Psal. [50:14]: *Redde mihi lætitiam salutaris tui*.

¶ Item, reddat Deus perseueranti in bono gloriam, Eccli. 35[:12]: *Da Altissimo secundum* donatum *ejus*. Quantum tribuens est et sepcies tantum reddet tibi, Sap. 10[:17], reddet *Deus mercedem* sanctorum, scilicdet, Matt. [10:10] nota operarius et redde illi mercedem.

¶ Tercio, reddit Deus in penitentibus Jehennam, Psal. [93:2]: *Exaltare, qui judicas terram, redde retributionem superbis*. Deut. 32[:41]: *Reddam ultionem hostibus meis*. Apo. 22[:12]: *Ecce venio cito, et merces mea mecum est, reddere unicuique secundum opera sua*.

1. caritatis ] *add*. ~~de me~~ F.128. [↑](#endnote-ref-1)